สรุป Dogecoin สกุลเงินดิจิทัล สุนัขชิบะ ที่ราคาพุ่งขึ้น 800% ใน 2 วัน
-สัปดาห์นี้ มีเรื่องราวแปลกๆ ในโลกการลงทุนเกิดขึ้นมากมาย -และสำหรับในวงการคริปโทเคอร์เรนซี พระเอกของในสัปดาห์นี้ กลับไม่ใช่ Bitcoin อย่างที่ทุกคนรู้จักกัน  -แต่เป็น “Dogecoin” สกุลเงินดิจิทัล ที่มีสุนัขสายพันธุ์ “ชิบะอินุ” เป็นโลโก้ และตัวแทนของสกุลเงินนี้ -แถม อีลอน มัสก์ มีส่วนร่วมกับเรื่องนี้อีกแล้ว โดยอีลอน มัสก์บอกว่า Dogecoin เป็นสกุลเงินดิจิทัลที่ตัวเขาเองชื่นชอบ อีกด้วย.. -ซึ่งมูลค่าของ Dogecoin เพิ่งจะพุ่งขึ้นกว่า 820% จากราคาเหรียญละ 0.25 บาท ไปเป็น 2.30 บาท ภายในระยะเวลาเพียง 2 วัน 
29 ม.ค. 2564

สรุป Dogecoin สกุลเงินดิจิทัล สุนัขชิบะ ที่ราคาพุ่งขึ้น 800% ใน 2 วัน /โดย ลงทุนแมน
-สัปดาห์นี้ มีเรื่องราวแปลกๆ ในโลกการลงทุนเกิดขึ้นมากมาย
-และสำหรับในวงการคริปโทเคอร์เรนซี พระเอกของในสัปดาห์นี้ กลับไม่ใช่ Bitcoin อย่างที่ทุกคนรู้จักกัน 
-แต่เป็น “Dogecoin” สกุลเงินดิจิทัล ที่มีสุนัขสายพันธุ์ “ชิบะอินุ” เป็นโลโก้ และตัวแทนของสกุลเงินนี้
-แถม อีลอน มัสก์ มีส่วนร่วมกับเรื่องนี้อีกแล้ว โดยอีลอน มัสก์บอกว่า Dogecoin เป็นสกุลเงินดิจิทัลที่ตัวเขาเองชื่นชอบ อีกด้วย..
-ซึ่งมูลค่าของ Dogecoin เพิ่งจะพุ่งขึ้นกว่า 820% จากราคาเหรียญละ 0.25 บาท ไปเป็น 2.30 บาท ภายในระยะเวลาเพียง 2 วัน
แล้วทำไม อยู่ดีๆ ราคา Dogecoin ถึงพุ่งแรง 
ลงทุนแมนจะสรุปให้ฟัง 
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
-จริงๆ แล้ว Dogecoin เป็นสกุลเงินที่ถูกสร้างขึ้นมานานแล้ว ตั้งแต่ปี ค.ศ. 2013 โดย Billy Markus และ Jackson Palmer
-ซึ่งที่พวกเขาสร้างสกุลเงินนี้ขึ้นมา เพราะอยากล้อเลียน Bitcoin และสกุลเงินอื่นๆ ว่าการทำเงินดิจิทัลไม่ใช่เรื่องยาก
-รวมถึงเขาอยากสร้างสกุลเงินที่ดูตลก สนุกสนาน และเป็นมิตร เพื่อลบภาพที่ว่าสกุลเงินดิจิทัลเป็นสิ่งน่ากลัว ใช้สำหรับซื้อของผิดกฎหมาย
-จนมีบางคนล้อเลียนว่า จริงๆแล้ว ผู้สร้าง Dogecoin มีอีกคน คือ ชิเบโตชิ นากาโมโตะ โดยชื่อนี้เป็นการผสมคำกัน ระหว่าง ชื่อพันธุ์สุนัข “ชิบะ” กับ “ซาโตชิ นากาโมโตะ” บิดาผู้ให้กำเนิด Bitcoin นั่นเอง..
-ด้วยภาพลักษณ์ที่ตลก ทำให้กระแสตอบรับของ Dogecoin ค่อนข้างดี และเริ่มมีการใช้งานกันอย่างแพร่หลายมากขึ้น
-แต่จุดเปลี่ยนสำคัญ ที่ยิ่งทำให้ Dogecoin เป็นที่รู้จักกันทั่วโลก คือเมื่อปี 2019
เมื่อ อีลอน มัสก์ ได้ทวีตว่า Dogecoin คือ สกุลเงินดิจิทัลที่เขาชื่นชอบ และมันเจ๋งมาก..
-ในเดือนกรกฎาคม ปี 2020 อีลอน มัสก์ ได้ทวีตถึง Dodgecoin อีกครั้ง เริ่มจากด้วยมีมรูปพายุที่มีหัวเป็นสุนัขชิบะ พร้อมกับข้อความว่า “It's inevitable” หรือ “มันหลีกเลี่ยงไม่ได้” เพียงเท่านี้ ราคาเหรียญ Dogecoin ก็พุ่งขึ้นทันที 14%
-ในเดือนธันวาคม ปี 2020 อีลอน มัสก์ ได้ทวีตอีกครั้งโดยเป็นข้อความสั้นๆ ว่า "One Word: Doge." แต่แค่นี้ก็ทำให้ราคาเหรียญ Dodgecoin พุ่งขึ้นอีกเกือบ 20%
-หลังจากนั้น Dogecoin ก็กลับมาเป็นกระแสอีกครั้ง ในเว็บบอร์ด Reddit หลังจากมีปรากฏการณ์ หุ้น GameStop ที่ผู้คนในเว็บบอร์ด ต่างช่วยกันซื้อหุ้น GameStop จนราคาพุ่งขึ้นสูงสุดถึง 11 เท่า ภายใน 9 วัน ซึ่งเป้าหมายต่อมาของคนในเว็บบอร์ด ก็คือ เหรียญ Dogecoin
-และล่าสุดวันนี้ อีลอน มักส์ ก็เพิ่งได้ทวีตภาพปกนิตยสาร ที่ชื่อว่า DOGUE ที่มีลักษณะคล้ายกับนิตยสาร VOGUE ซึ่งมีหน้าปกเป็นรูปสุนัข โดยคาดว่า เขาน่าจะพูดถึงเหรียญ Dogecoin นั่นเอง..
-โดยในรอบนี้มูลค่าของ Dogecoin ได้พุ่งขึ้นกว่า 820% จากราคาเหรียญละ 0.25 บาท ไปเป็น 2.30 บาท ภายในระยะเวลาเพียง 2 วัน
-ปิดท้ายด้วยข้อมูลที่ทำให้เราต้องตกใจ กระแสการซื้อ Dogecoin ก็เกิดขึ้นในประเทศไทยก็เช่นกัน โดยเมื่อวานมูลค่าการซื้อขายของเหรียญ Dogecoin ในตลาด Bitkub Exchange พุ่งสูงขึ้นถึง 3,800 ล้านบาท ด้วยมูลค่าขนาดนี้ยังมากกว่าการซื้อขายหุ้นของบริษัทใหญ่ๆ ในตลาดหลักทรัพย์แห่งประเทศไทยบางตัวเสียอีก..
-คำเตือน บทความนี้มีเจตนาให้ข้อมูลที่เกิดขึ้น และไม่ได้ชี้นำให้ซื้อหรือขายสินทรัพย์ที่กล่าวมาทั้งหมดในบทความนี้ “การลงทุนมีความเสี่ยง โปรดศึกษาข้อมูลให้ครบถ้วนก่อนตัดสินใจลงทุน”
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References 
-
-
-
-
-